Die Hotelskool van die SUT bied 23-25 Augustus 2017 die jaarlikse Fiesta del Vino voedsel- en wynfees op hul perseel in Bloemfontein aan. Teen 'n koste van R200 per kop word bied 25 verskillende wynkelders op 23 en 24 Augustus hul produkte aan, tesame met allerlei versnaperinge. Daar sal ook 'n wynwinkel en bistro-restaurant beskikbaar wees.
Op 25 Augustus word @ R350 per kop 'n vyfgang dinee met wyn aangebied onder die tema Fusion Fiesta – Eat to the beat. Die kunstenaar Jacobus Silwer sal ook by die geleentheid optree.
Met haar deelname aan die projek The Freedom Challenge vestig Lize Winckler aandag op die toenemende verskynsel van mensehandel in die wêreld sowel as in Suid-Afrika. Dit blyk dat daar tans nagenoeg 46 miljoen mense wêreldwyd vasgevang is in mensehandel as die moderne vorm van slawerny.
Sowat 80% hiervan is vroue, terwyl nagenoeg 50% van hierdie mense tussen 5 en 15 jaar oud is, met die meeste meisies tussen 12 en 15 jaar. Van hierdie totaal word slegs 2% ooit gered, terwyl navorsing ook die jammerlike feit toon dat tot 96% van persone in mensehandel weer daarna terugkeer omdat hulle nie beter vooruitsigte sien nie.
In Suid-Afrika is daar ongeveer 248 000 mense vasgevang in een of ander vorm van mensehandel. Winckler doen 'n beroep op Suid-Afrikaners om absoluut wakker en paraat te wees teen enige manifestasie van mensehandel wat t.o.v. jou kinders mag kop uitsteek, bv. bedenklike verhoudinge, kontak met vreemdelinge, Internet-verhoudings, gedrag te midde van verbrokkelde gesinne, die effek van vaderlose huishoudings, ens. Sy sê effektiewe tweerigting kommunikasie tussen ouers en tienerkinders is 'n voorvereiste.
In Bloemfontein was bv. onlangs die geval van 'n tienermeisie wat deur 'n groep Nigeriese dwelmsmouse verkrag is omdat sy nie die koste van haar dwelms betyds kon betaal nie. Hulle het haar ook gevange gehou en 'n losprys van haar pa geëis. Laasgenoemde het die Polisie gekontak, wat op die sindikaat toegeslaan het en die meisie bevry het.
Voorkoms en aard van plaasaanvalle vanjaar toon dat die stroom in hierdie opsig besig is om toe te neem, bv. volgens TLU SA was daar vanjaar reeds 246 aanvalle waarin 47 mense vermoor is. In een van die jongste aanvalle is Bob Gawler (88) en sy 74-jarige vrou op hul plaas by Glendale Heights ongeveer 30 km vanaf Ballito deur drie inbrekers oorval. Sy is met kabelbinders vasgebind, terwyl Gawler gedwing is om die kluis oop te sluit. Daarop is 'n haelgeweer en rewolwer geroof, Gawler doodgeskiet en die aanvallers met hul bakkie ontvlug het. Mev. Gawler het deur die nag vasgebind gelê en is eers die volgende oggend omstreeks 09:00 gekry.
In 'n aanval op die plaas Belito van Johan Botha in die Clocolan-distrik in die Oos-Vrystaat het ses aanvallers vanuit Lesotho plaaswerkers oorval, hulle vasgebind en toe die plaashuis gestroop. Nadat hulle vir hulself kos gemaak het, het hulle hul buit op 'n trekker en sleepwa gelaai en tot by die Caledonrivier daarmee gery. Botha was besig om mielies te stroop en het blykbaar sodoende die aanval vrygespring. Voordat die aanvallers die grens oorgesteek het, het hulle die veld van die plaas aan die brand gesteek.
Staatskaping: Wat nou moet gebeur
Waar het jy al gehoor of gesien 'n land word deur sy staatshoof en regering aan 'n misdaadsindikaat verkoop? Dit is totaal ongehoord en daarom laat wat die afgelope 10 jaar met Suid-Afrika gebeur en nou so stuk-stuk aan die lig kom, 'n mens se verstand ontplof.
Daarom sou wat nou moet gebeur in 'n staat wat enigsins 'n krieseltjie selfrespek en geregtigheid sou oorhê, min of meer die volgende behels:
Staatspresident Jacob Zuma behoort deur die Parlement en Grondwethof in 'n staat van beskuldiging geplaas te word ("impeached"), uit sy amp gestel te word met salarisopskorting, aangekla te word van die ergste korrupsie en hoogverraad en sy verhoor binne 60 dae 'n aanvang te neem.
Sy kabinet en senior staatsamptenare presies dieselfde mee gedoen word. Hulle is ten volle medepligtig.
Die mosie van wantroue in Zuma in die Parlement per geheime stemming gehou te word en voortvloeiend daaruit in die Parlement moontlik 'n tussentydse regering van nasionale eenheid (RNE) ingestel te word.
Wat met huidige adjunk-pres. Cyril Ramaphosa gedoen te word, is 'n ope vraag. Moontlik is die beste opsie om hom toe te laat m.b.t. 'n RNE, maar terselfdertyd te laat ondersoek deur 'n spesiale kommissie van ondersoek.
Intussen die staatsdiens van korrupsie skoon te maak sover moontlik, soos wat die DA tans in die metro's van Pretoria, Johannesburg en PE tot 'n groot mate doen.
'n Vervroegde algemene verkiesing uit te roep – indien grondwetlikmoontlik die datum terugskuif van 2019 na 2018.
Feit van die saak is die regering van SA is in 1994 deur 'n terroristebeweging oorgeneem, wat sedertdien deur ongeëwenaarde korrupsie en blote onbevoegdheid 'n ontwikkelde nywerheidsland afgetakel het tot 'n nes van misdaad en riool. As sulks hou die land minimale voordeel in vir enige wetsgehoorsame, goedbedoelende landsburger.
Dit laat twee onopgeloste sake: Eerstens, die bose plan van die Nuwe Wêreldorde (NWO) om SA in te palm as deel van sy strewe na wêreldbeheersing. Tweedens, die bona fide Afrikaner wat besef sy oorlewing lê opgesluit in suksesvolle weerstand teen die aanslag teen Afrikanervolkskap en in wese teen die Christendom.
Ons wil sê dat ons as Afrikaners sat is vir die gemors rondom ons en dat ons voluit gaan vir 'n eie, onafhanklike, vrye, Christelike eerstewêreldstaat.
Vrystaatse premier Ace Magashule is deur 'n ANC-groepering benoem as kandidaat vir die sekretaris-generaalskap van die ANC. Hierop het Minister van Polisie en ANC-voorbok Fikile Mbalula gereageer deur te twiet dat dit rampspoedig sou wees vir die ANC en waarskynlik die einde van die organisasie gaan beteken.
Is verdere kommentaar nodig?
Magashule was sedert die negentigerjare as LUR in korrupsie betrokke en sedert hy in 2009 deur pres. Jacob Zuma as premier van die Vrystaat aangestel is, het hy deur korrupsie en nepotisme die Vrystaatse provinsiale regering feitlik een groot nes van korrupsie gemaak. Daarvan getuig o.m. sy Project Hlasela, die Vrede suiwelplaas, die Gariep visprojek, behuisingskandale, ens., asook die massiewe korrupsie in munisipaliteite wat plaaslike besture in die provinsie laat plat val het.
Hierdie korrupsie in die provinsiale regeringstrukture het soos 'n kanker deurgetrek na die res van die ekonomie indie provinsie en die private sektor en entrepreneurskap weens 'n gebrek aan sakevertroue grootliks verlam. Dit het tot gevolg gehad dat buitelandse belegging in die provinsie opgedroog het, terwyl terselfdertyd die werkloosheidskoers in die provinsie opgeskiet het tot die hoogste in die land, met in sommige dorpe tot selfs meer as 90%.
Ons sê dit nie ligtelik nie, maar geoordeel op sy baanrekord, is Magashule korrup tot in sy kern en behoort hy krimineel vevolg te word. Daar is oorgenoeg getuienisr.
Rampspoed staan op sy voorkop geskryf. Miskien sou dit goed wees as hy as sekretaris-generaal van die ANC aangestel word, want dit sal beslis die vernietiging van die organisasie verhaas.